text: Holder vejret efter bankkrak
  15 november 2012 kl. 17.27
  Omkring 600 frustrerede aktionærer efter krakket i Tønder Bank deltager i aften i endnu et informationsmøde. De føler ikke, at de fik ordentlig besked på det første møde.
  TV SYD er med direkte fra Tønder kl. 1930.
  
  Rådgivning
  Mødet er arrangeret af JydskeVestkysten i samarbejde med aktionærforeningen. Der lægges vægt på, at mødet også skal være et rådgivningsmøde. 
  ? På JydskeVestkysten har vi en erklæret målsætning om ikke kun at være kritiske, men også konstruktive. Derfor arrangerer vi dette informations- og rådgivningsmøde, siger lokalredaktør Jens L. Hansen, Tønder.
  
  Revurdering
  Han har talt med mange lokale aktionærer, som ikke syntes, at de fik særlig god besked på det møde, som den nu fratrådte bankbestyrelse stod bag. 
  Tønder Bank havde over 9000 aktionærer. 
  Men det er ikke kun aktionærerne, der holder vejret efter bankkrakket.
  De handlende, som har haft engagement i den lokale bank, skal nemlig have revurderet deres økonomi. Og det kan både betyde, at nogle må lukke, men for andre kan det også betyde en frisk start. TV SYD har talt med Tønder Handelsstandsforening.
  